
REFERAT
Privind participarea Consiliului Local în calitate de sustinator financiar al echipei de volei masculin a Clubului Sportiv Universitatea Timisoara
Clubului Sportiv Universitatea Timisoara a depus solicitarea nr. SC2006- 000637/ 13.01.06 privind susţinerea financiară a echipei de volei masculin in perioada ianuarie- decembrie 2006.
  Clubul isi propune clasarea pe locurile I-III în Divizia A2, promovarea imaginii Timişoarei pe plan naţional şi internaţional si promovarea jucătorilor de perspectivă în loturile naţionale. De asemenea îşi propune reprezentarea  Timişoarei într-o divizie superioară, să atragă tinerii în practicarea jocului de volei şi afirmarea acestora în echipa clubului promovarea jucătorilor de perspectivă în loturile naţionale. Tradiţia voleiului timişorean şi impactul educativ al acestui joc sportiv în perspectiva înfiinţării unui centru de pregătire care să valorifice potenţialul tinerilor din Timişoara şi Banat. 
 Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 10.000 RON, din cap.67.02. „Cultură, recreere şi religie” (67.02.50 Altele ).
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

